מונגוליה הפנימית

מונגוליה הפנימית (במונגולית: /Өвөр Монгол, תעתיק: אובור מונגול; בסינית מפושטת: 内蒙古; בסינית מסורתית: 	內蒙古; בפין-יין: Nèi Měnggŭ; תעתיק: נֵיי מֶנְגְגוּ) היא מחוז אוטונומי מונגולי בצפון הרפובליקה העממית של סין. המחוז האוטונומי משתרע על פני 1,199,372 קמ"ר (כ-12% משטחה של סין) ועל פי מפקד האוכלוסין משנת 2020, התגוררו בו כ-24.05 מיליון תושבים. בירת המחוז האוטונומי היא העיר חוֹחחוֹט. המונח "מונגוליה הפנימית" הוא מונח סיני במקורו, ומנוגד למונגוליה החיצונית המתייחס למונגוליה של ימינו ביחד עם רפובליקת טוּבָה שברוסיה.

כיום מהווים המונגולים רק 17% מתושבי האזור והם יושבים בעיקר בערבות, בעוד שהסינים בני ההאן יושבים בעיקר לאורך הנהרות. קבוצות אתניות נוספות במחוז הם דַאוּר, אֶבֶנְק, אוֹרוֹצִ'ין, חווי, מנצ'ורים, מעט אסודים וקוריאנים.

היסטוריה
השטחים המהווים היום את מונגוליה הפנימית החליפו ידיים פעמים רבות בין חקלאים סינים מהדרום ובין נוודים בני שבטים שונים מן הצפון. בתקופת שושלת צ'ינג (1644-1911) המנצ'ורית היה מזרחה של מונגוליה הפנימית חלק ממנצ'וריה. החל בסוף המאה ה-19 החל הממשל לעודד חקלאים סינים ליישב בהמוניהם את מונגוליה. עם נפילת הקיסרות הסינית ב־1911, יצאה מונגוליה החיצונה, ביוזמתה של רוסיה, מתחת ידיה של סין, בעוד שמונגוליה הפנימית חולקה על ידי הרפובליקה העממית של סין בין מחוזות שונים. 

מזרחה של מונגוליה הפנימית הפך לחלק ממנצ'וקוו (תחת ממשלת בובות בשליטה יפנית). ב־1937, כשפרצה מלחמה בין סין ליפן, מיהר הנסיך המונגולי דָה ווָאנג להכריז על עצמאות מונגוליה הפנימית (למעט מזרחה, שהיה חלק ממנצ'וריה) ולחתום על הסכמי שיתוף פעולה עם היפנים. כך הפכה מונגוליה הפנימית למדינה הנשלטת על ידי ממשלת בובות של היפנים עד לתום מלחמת העולם השנייה.

עם תום המלחמה השתלטו הסינים, בתמיכתם של הסובייטים, על מונגוליה הפנימית, וב־1947 הקימו את האזור האוטונומי מונגוליה הפנימית תוך שהם מספחים אליו את אותם חלקים שהיו בעבר חלק ממנצ'וריה. בהדרגה סופחו גם נתחים ממחוזות נוספים שבהם אוכלוסייה מונגולית משמעותית.

גאוגרפיה
המחוז הוא בעיקרו רמה הררית עם מספר מדבריות (הגדול שבהם הוא בדאין חרן). בשטח המחוז נמצא אגם חולון, שהוא ה־5 בגודלו בסין. במרכז המחוז עובר הנהר הצהוב המגיח צפונה מנִינְגְשְׂיָה וזורם לאורך מספר מאות קילומטרים עד שהוא פונה חזרה דרומה. הנהרות אמוּר ולְיָאו ויובליהם זורמים במזרחו. יתר המחוז נטול כל גופי מים משמעותיים.

באגני הנהרות תחום החקלאות העיקרי הוא גידולים כמו חיטה, בעוד שהערבות מאופיינות ברעיית צאן. ברכס חינגאן הגדול שבמזרח עוסקים גם ביערנות ובציד.

חלוקה מנהלית
המחוז האוטונומי מונגוליה הפנימית מחולק לתשע נציבויות עירוניות ושלוש ליגות:
חלוקה מנהלית של מונגוליה הפנימיתשםכתב סיניפין-ייןכתב מונגולימונגולית קיריליתאוכלוסייה (מפקד 2020)שטחצפיפותהעיר חוֹחחוֹט (חוּחֶהָאוֹטֶה)呼和浩特市Hūhéhàotè ShìХөх хот3,446,10017,143201העיר בָּאוֹטוֹאוּ (בוּגָאט)包头市Bāotóu ShìБугaт хот2,709,37827,56398.30העיר ווּהָאי (אוּחָאי)乌海市Wūhăi ShìҮхай хот556,6211,618344העיר צְ'ה-פֶֿנְג (אוּלָנְחָאד)赤峰市Chìfēng ShìУлаанхад хот4,035,96787,03246.37העיר טוֹנְגְלְיָאוֹ (טוֹנְלְיָאוֹ)通辽市Tōngliáo ShìТонляо хот2,873,16858,86348.81העיר אוֹרְדוֹס (אֶ'אֶרְדְווֹסְה)鄂尔多斯市È'ĕrduōsī ShìОрдос хот2,153,63887,09724.73העיר חוֹלוֹנְבּוּיְר (חוּלוּנְבֵּיי'אֶר)呼伦贝尔市Hūlúnbèi'ĕr ShìХөлөнбуйр хот2,242,875234,5459.563העיר בָּאייָן-נוּר (בָּאיֵנָּאוֹ'אֶר)巴彦淖尔市Bāyànnào'ĕr ShìБаяннуур хот1,538,71565,14323.62העיר אוּלָנְצָ'אבּ (אוּלָנְצָאב במונגולית; ווּלָאנְצָ'אבּוּ בסינית)乌兰察布市Wūlánchábù ShìУлаанцав хот1,706,32854,47031.33ליגת חְיָנְגָאן (שִׂינְג-'אָן)兴安盟Xīng'ān MéngХянган аймаг1,416,92955,22725.66ליגת שִׁילִין גוֹל (שִׂילִינְגְווֹלֶה)锡林郭勒盟Xīlínguōlè MéngШилийн Гол аймаг1,107,075199,8415.540ליגת אָלְשָׁה (אָלָאשָׁאן)阿拉善盟Ālāshàn MéngАлшаа аймаг262,361239,2541.097

קישורים חיצוניים





הערות שוליים

*
קטגוריה:הרפובליקה העממית של סין: אזורים אוטונומיים
קטגוריה:מונגוליה: היסטוריה
קטגוריה:מדינות וטריטוריות שהוקמו ב-1947